Le ciel est, par-dessus le toit
Le ciel est, pardessus le toit

Аўтар: Поль Вэрлен

Пераклад: Максім Багдановіч

 * * *  

Ціхі і сіні блішча над хатай
        Неба прастор
Ціха гайдае ліпа над хатай
        Лісьцяў узор

Ў небе рахманы, срэбраны голас
        Звона гудзіць
Птушкі маркотнай з дзерава голас
        Сумна звініць

Божа мой, божа! Мірна ліецца
        Вокал жыццё 
Ў горад ад гэтай цішы ліецца
        Шумнае ўсё.

Што гэта? Слёзы? Што жа зрабіў ты,
        Бледны ад іх,—
Горка паведай, што жа зрабіў ты
        З дзён маладых?

<1911—1912>

Вершы Поля Верлена
Пераклады Максіма Багдановіча
Пераклады з французскай мовы
Творы 1911 года

cs:Píseň (Verlaine 3)
fr:« Le ciel est, par-dessus le toit »
ru:Небосвод над этой крышей (Верлен/Брюсов)
ru:Молча синеет над крышей (Верлен/Петровский)
ru:Небо над кровлею дома (Верлен/Чюмина)